burgasdotpro/wikipedia huggingface dataset:
Thomas Sabo Ice Tigers

Thomas Sabo Ice Tigers Nürnberg alebo Nürnberg Ice Tigers je nemecký hokejový klub, účastník najvyššej nemeckej súťaže v ľadovom hokeji, DEL. Hrá v meste Norimberg na štadióne Arena Nürnberger Versicherung.
Straubing Tigers

Straubing Tigers je nemecký hokejový klub, účastník najvyššej nemeckej súťaže v ľadovom hokeji, DEL. Hrajú v meste Straubing na štadióne Eisstadion am Pulverturm.
Minutes to Midnight

Minutes to Midnight je tretí štúdiový album americkej rockovej skupiny Linkin Park. Najznámejšia skladba je „What I've Done“. Album je 3-krát platinový v USA a celosvetovo sa predalo 12 miliónov nosičov.
Heckler &amp; Koch USP

Heckler &amp; Koch USP (skratka "Universale Selbstladepistole" – univerzálna samonabíjacia pištoľ) je poloautomatická pištoľ nemeckej výroby vyrábaná firmou Heckler &amp; Koch. 
USP vznikla v roku 1991 ako civilná verzia pištole Mk 23 SOCOM, ktorú používajú špeciálne jednotky amerického vojenského námorníctva Navy SEAL. Vyrába sa dodnes v rôznych prevedeniach, ktoré sú v rôznych kalibroch. Prvá verzia mala kaliber .40 S&amp;W, neskôr však vznikli verzie, ktoré mali kalibre .45 ACP, .357 SIG a 9 mm Luger Parabellum.
USP je používaná mnohými armádami a policajnými zbormi na celom svete. Ako prvá ju začala s niekoľkými obmenami používať nemecká armáda (Bundeswehr) pod názvom P8. Neskôr ju začala používať estónska polícia ako náhradu za Makarov, potom írska, japonská, kórejská, španielska a malajzijská polícia. 
USP má plastový rám. Ovládanie poistky je na jednej strane, dá sa však namontovať nová páčka na druhú stranu. Páčka na vypúšťanie zásobníka je na oboch stranách rukoväte. Jej nevýhodou je však silný spätný ráz a robustnosť. Zásobník môže mať rôzne veľkosti- to závisí od použitého kalibru. Najväčší má kapacitu 18 nábojov. Zásobníky môžu byť kovové alebo plastové.
Nástupca tejto rady je model HK P2000, kal.: 9x19mm, z koncepcie ktorého vyšla najnovšia pištoľ HK P30, kal.: 9x19mm, ktorá bola označená za jednu z najlepších služobných zbraní. 
V roku 2008 (pôvodne v roku 2007) pribudne model HK P30L, kal.: 9x19mm, a modely HK45 a HK45C v kalibri .45ACP (.45Auto).
Variácie.
USP má mnoho variácií, ktoré sú v rôznych kalibroch a majú aj rôzne konštrukčné odchýlky. Sú to:
Verzie Match a Expert sú najvhodnejšie pre športovú streľbu.
Základné údaje.
Tieto údaje platia pre základnú verziu
Magurský potok

Magurský potok môže byť:
Pasecký potok

Pasecký potok môže byť:
Torus (geometria)

Torus alebo anuloid alebo kruhový prstenec je teleso (resp. len príslušná rotačná plocha) utvorené rotáciou kružnice okolo priamky, ktorá leží v rovine tejto kružnice a nepretína ju. Kružnica leží na zvislej osi "x". Ide teda o geometrické teleso podobné plávaciemu kolesu. Anuloid je algebrická plocha štvrtého stupňa.
Algebrické rovnice.
Torus sa dá vyjadriť nasledujúcou rovnicou v kartézskom systéme súradníc formula_1:
Alebo aj
Rozumnejší zápis: 
kde "r" je polomer meridiánu
Vlastnosti.
Obsah povrchu:
Objem:
kde:
Toroid

Toroid môže byť:
Bigbít

Bigbít (staršie písanie big beat) alebo beatová / bítová hudba alebo beat / bít je žáner populárnej hudby, ktorý vznikol v Spojenom kráľovstve (hlavne v mestách Liverpool a Birmingham) na začiatku šesťdesiatych rokov. Beatová hudba nemá nijakú významnú spojitosť s bítnickou generáciou v literatúre päťdesiatych rokov.
Charakteristika.
Pre bítové kapely bol charakteristický gitarový zvuk s harmonickými vokálmi a chytľavé melódie. Tempo skladieb je poháňané rytmickým podkladom, ktoré bítová hudba prebrala hlavne z R&amp;B a Soulu. Termín bigbít je význačný používaním výlučne na území bývalého Česko-Slovenska. Dôvodom bola ideologická závadnosť pojmov Rock (Veľká Británia) a Rock and Roll (USA), pričom označenie bigbít bolo priechodné. Vo svetovom ponímaní je táto hudba označená mimoiné ako merseybeat, rock and roll alebo pop-rock šesťdesiatych rokov. Roku 1964 pod vedením skupiny Beatles začala britská invázia tohto štýlu za Atlantický oceán na severoamerický hudobný trh. Väčšina bítových skupín tejto doby neprešla neskorším vývojom štýlov ako boli psychedelický rock a ostatné rockové štýly charakteristické pre sedemdesiate roky.
Bigbítové skupiny v bývalom Česko-Slovensku.
Tiene, 
Kométa, 
Jolana,
Mr. Jet and Cannibals,
Jet Black,
Guľový dolník,
Twist Club,
Tajfún, The Phantoms,
The Buttons, 
Esperanto,
The Beatmen, 
The Soulmen, 
The Players, 
Sírius,
Prúdy, 
Guľový dolník, 
Kabinet 112, 
The Primitives Group,
Modus, 
Collegium Musicum, 
Blues Five, 
We Five, 
GATTCH, 
Esperanto, 
The Breakers, 
The Beggars, 
The Devils, 
The Gentlemen, 
Four Meditation, 
Tin Soldiers,
Olympic,
Katapult,
Synkopy 61,
Vulkán,
The Hooks,
Atlantis,
Progress Organisation (neskôr Progres 2),
Turbo,
Framus Five, Vítkovo Kvartéto a ďalšie.
Beat

Beat alebo bít môže byť:
Toroid (geometria)

Toroid je teleso v priestore získané rotáciou uzavretej rovinnej krivky (napr. kružnice) okolo osi ležiacej v rovine krivky a nepretínajúce krivku. V prípade rotácie kružnice ide o torus. Tvar toroidu má napríklad duša bicykla.
Objem a povrch toroidu.
Objem:
formula_1
Povrch:
formula_2
formula_3 - geometrický stred
formula_4 - vzdialenosť od bodu S k osi rotácie
formula_5 - povrch opisovej plochy
formula_6 - obvod opisovej plochy
Torus

Torus môže byť:
Babský potok

Babský potok môže byť:
Beskydský potok

Beskydský potok môže byť:
Dúbravský potok

Dúbravský potok môže byť:
Krivuľa

Krivuľa môže byť:
Norbert

Norbert môže byť:
Vyvýšenina

Vyvýšenina môže byť:
USP

USP môže byť:
Elongácia

Elongácia môže byť:
Termit (chémia)

Termit je pyrotechnická zmes horiaca vysokou teplotou. Označenie sa používa predovšetkým pre zmes práškového hliníka (pyrohliníka) a oxidu železitého, ale aj pre iné pyrotechnické zmesi s práškovým kovom a oxidom iného kovu. Reakcia horenia termitu je typická tým, že vzniká vysoká teplota 2 000 až 3 000 °C (je silne exotermická), horenie prebieha bez vzniku plynných splodín (bezplamenné horenie) a troska je v tekutom stave. Termit horí aj bez prístupu vzdušného kyslíka a dokonca aj pod vodou.
Horenie termitu sa zakladá na aluminotermickej reakcii (oxidačno-redukčná reakcia), kde redukovadlo je práškový hliník a oxidovadlo je oxid kovu:
Najčastejšie zloženie termitu je 25 % pyrohliníka a 75 % oxidov železa (okovín). Pyrohliník je prášková forma hliníka, u ktorej sa vyžaduje predovšetkým malý obsah tukov a vhodný tvar zŕn. Okoviny sú zmesou oxidov železa, ktoré vznikajú napríklad pri jeho spracovaní na valcovacích stoliciach a kutí. Termit s takýmto zložením má nevýhodu vo veľmi vysokej zápalnej teplote – 800 až 1 300 °C, takže vyžaduje účinnú zapaľovaciu zlož (nápal) na zapálenie.
Použitie termitu.
V priemysle sa termity používajú na prípravu niektorých ťažko taviteľných kovov, napríklad mangánu alebo chrómu podľa rovníc:
V minulosti (i dnes) sa práškový termit používal na zváranie koľajníc. Práškový termit sa nasypal do špeciálnej nádoby a zapálil, po vyhorení termitu sa roztavené železo prepustilo do formy, v ktorej boli vopred umiestnené konce koľajníc a tam medzi nimi vytvorilo kvalitný zvar.
Termit sa používa vo vojenstve ako zápalná látka – náplň zápalných bômb, zápalných striel a zápalných granátov. Náplne munície obsahujú spravidla zmes 5080 % termitu a pomocných látok, ktoré zlepšujú vlastnosti pri výrobe i pri použití. V letekých bombách sa používa termit, ktorý obsahuje 24 % pyrohliníka, 50 % oxidov železa (okovín) a 26 % dusičnanu bárnatého. Prísada dusičnanu znižuje zápalnú teplotu termitu na 500700 °C, plyny vznikajúce pri horení zvyšujú zápalné schopnosti termitu a bárium zvyšuje tekutosť trosky. Časť hliníka môže byť tiež nahradená horčíkom.
Zmesi podobné termitom sa v civilnej i vojenskej pyrotechnike používajú tiež ako osvetľovacie a signálne zmesi, napríklad pri ohňostrojoch.
Pero

Pero môže byť:
Pevnosť Boyard

Fort Boyard [forbojár] (doslova „Pevnosť Bojar“, ľudovo "Pevnosť Boyard") je pevnosť na mori medzi ostrovmi Île-d'Aix a Île d'Oléron v úžine Pertuis d'Antioche pri západnom pobreží Francúzska. Je 65 metrov dlhá, 35 metrov široká a jej múry sú 25 metrov vysoké.
Dejiny.
Vybudovanie podobnej pevnosti sa zvažovalo už od dokončenia arzenálu v roku 1666, ale Vauban túto myšlienku kráľovi Ľudovítovi XIV. vyhovoril slovami: „Sir, bolo by ľahšie chytiť do zubov Mesiac než sa usilovať o stavbu v takejto lokalite.“
So stavbou pevnosti začali až v roku 1801, za vlády Napoleona, na ochranu pobrežia (a obzvlášť arzenálu v Rocheforte) pred možnou inváziou cudzích (najmä britských) námorných síl. V tom čase delá nemali veľký dostrel a vzdialenosť medzi ostrovmi Aix a Oléron bola príliš veľká, aby dokázali blokovať prieniky.
Nasledujúce ťažkosti pri stavaní základov (kamenné bloky museli byť inštalované na piesočnaté morské dno pri odlive, kedy by ešte mohli klesnúť ku dnu vlastnou hmotnosťou) spôsobili prerušenie stavby v roku 1809. Výstavba pokračovala v roku 1837, za vlády Ľudovíta Filipa I., po obnovení napätia vo vzťahu k Spojenému kráľovstvu. Opevnenie bolo dokončené v roku 1857, s dostatočným počtom miest pre 250 mužov.
V čase dokončenia stavby pevnosti sa však dostrel diel výrazne predĺžil, takže pevnosť sa stavala zbytočne. O niekoľko rokov neskôr sa Fort Boyard krátko využívala ako väznica. Časom pevnosť chátrala a zaborila sa do mora, pretože nebola udržiavaná.
Využitie.
Pevnosť slúžila na vojenské účely (v čase Parížskej komúny slúžila ako väzenie). V roku 1962 bola predaná v aukcii súkromnej osobe, ktorá sa o pevnosť následne nestarala, a preto chátrala. Pevnosť sa objavila v dobrodružnej dráme "Dobrodruhovia" z roku 1967 s Alainom Delonom a Linom Venturom. V roku 1989 ju tento majiteľ predal producentovi zábavných televíznych relácií menom Jacques Antoine, ktorý ju obratom predal za symbolický jeden frank departementu Charente-Maritime, ktorý financoval rekonštrukciu pevnosti výmenou za umožnenie exkluzívneho natáčania televíznych relácií.
Následne sa začali práce na obnove pevnosti s cieľom pripraviť ju pre televíznu šou nazývanú "Pevnosť Boyard". V pevnosti bola zavedená elektrina a na uľahčenie prístupu pre televízne štáby bola inštalovaná stavba podobná ropnej plošine. Prestavba pevnosti bola dokončená v roku 1989 a nakrúcanie sa začalo v roku 1990. Fort Boyard sa využíva dodnes.
Termit

Termit môže byť:
Pero (nástroj na písanie)

Pero je nástroj používaný na písanie. Pomocou pera sa píše väčšinou na papier. Angličania niekedy pripisujú vynález plniaceho pera ich slávnemu dramatikovi Wiliamovi Shakespeareovi.
Predchodcovia.
Vtáčie brko.
Vtáčie brko sa používalo na písanie až do polovice 19. storočia kedy sa začalo používať pero s oceľovým hrotom.
Dláto.
Používalo sa v minulosti na zaznamenávanie do kameňa, dreva, alebo na hlinené doštičky (Mezopotámia) alebo drevené či olovené (Antické štáty). Používa sa aj v súčasnosti, napríklad vytváranie nápisov na hrobových kameňoch.
Steblá.
Špeciálne upravené steblá sa používali v Egypte pre písanie na papyrus.
Kníhtlač.
Kníhtlač znížila a zároveň zvýšila používanie pier (vtedy vo forme brka). Mnísi už nemuseli v kláštoroch prepisovať knihy ručne. A keďže bolo viac kníh a následne lepší školský systém, začalo sa písať v univerzitách.
Žobračenka

Žobračenka (iné názvy: almuženka, almužná poukážka) bola v ČSR od roku 1927 poukážka na stravu, odev a podobne pre žobrákov, ktoré dostávali od štátu namiesto peňazí z obavy že hotovosť by premrhali.
Charakteristika.
V užšom zmysle sa ako „žobračenka“ označujú najmä potravinové poukážky prideľované v ČSR nezamestnaným v rokoch 1930 – 1939 (v dôsledku svetovej hospodárskej krízy). Štát prideľoval poukážky na podporu pre nezamestnaných v rámci štátnej stravovacej akcie. 
V auguste 1930 "Ministerstvo sociálnej starostlivosti" nezamestnaným týždenne prideľovalo poukážky v hodnote 10 až 20 Kč, za ktoré si mohli ich držitelia v určitých dňoch vymeniť potraviny. Ich prideľovanie sa riadilo určitými pravidlami. Poukážky nedostávali tí, ktorí od roku 1929 neboli najmenej 3 mesiace nepretržite zamestnaní (sezónni robotníci až 6 mesiacov), tí, ktorí dostávali akúkoľvek inú, aj veľmi malú podporu, boli vlastníkmi domčeka, neprijali prácu, ktorú im ponúkla sprostredkovateľňa práce alebo nejaký úrad, a pod. Zo začiatku prideľovali poukážky iba na 2 mesiace, postupne sa však čas predlžoval. O prideľovaní rozhodovali okresné a obecné sociálne komisie, okresné a notárske úrady a "Ministerstvo sociálnej starostlivosti" poskytovalo poukážky podľa objemu financií, ktoré malo k dispozícii. 
Po roku 1933 ako protihodnotu za žobračenky nezamestnaní odpracúvali bezplatne určitý počet pracovných dní. Prácu zadávali notári, richtári, rôzne úrady a jej odmietnutím sa skončilo aj prideľovanie prídelov potravín. Vyskytovali sa aj prípady zneužívania, defraudácie a špekulácie s poukážkami zo strany úradníkov, pre vlastné obohatenie.
Vlajka Nórska

Vlajka Nórska je červená s modrým, bielo lemovaným krížom, teda vlajka severského typu. Podobá sa vlajke dánskej (je to vlastne "Dannebrog" doplnený o modrý kríž), pretože Nórsko bolo pod nadvládou Dánska do roku 1814, kedy ho získalo Švédsko, s ktorým potom zostalo spojené formou personálnej únie do roku 1905.
Do roku 1814 bola nórska vlajka pod vplyvom Dánska červená a mala biely kríž. V dnešnej podobe bola prijatá nórskym parlamentom ako obchodná vlajka roku 1821, smela sa však používať iba v pobrežných vodách, mimo nich museli nórske lode vztyčovať vlajku nórsko-švédskej únie, čo bola vlajka Švédska s unionistickým symbolom v ľavom hornom rohu vlajky. Zástava je kombináciou týchto dvoch vplyvov. Červená a biela pochádzajú z dánskej vlajky, modrý kríž pribudol neskôr. Farby nórskej vlajky sú však aj farbami revolučnej francúzskej trikolóry, symbolu revolúcie a slobody. Okrem toho sú to farby Spojených štátov amerických a Veľkej Británie, čiže krajín, v ktorých nevládol absolútny monarcha.
V rokoch 1844 – 1898 bola aj nórska vlajka (rovnako ako švédska) doplnená v ľavom hornom rohu novým, zmeneným symbolom tejto únie. Až od roku 1898 sa používa znova v očistenej a dnešnej podobe, a to aj ako vlajka národná. Podľa nórskeho vzoru, ale s obrátenými farbami, bola vytvorená vlajka islandská. Nórska vlajka sa ako jediná používa v nórskych závislých územiach Svalbard, Jan Mayen, v Zemi kráľovnej Maund, na Bouvetovom ostrove a na ostrove Petra I..
Kráľovská štandarda.
Kráľovská štandarda nesie kráľovský erb zo stredoveku. Je na nej vztýčený štíhly lev nesúci sekeru sv. Olafa na červenom poli.
Galéria.
&lt;/div align="center"&gt;
Automat (strelná zbraň)

Automat (podľa ruského slova: "автомат" – avtomat) je strelná zbraň menšieho výkonu ako guľomet alebo automatická puška a väčšieho výkonu ako samopal. U nás sa výraz nesprávne používana aj ako ekvivalent k výrazu samopal. Ekvivalentné výrazy: automatická karabína, útočná puška.
Sociálna demokracia

Sociálna demokracia je politická ideológia/koncepcia, ktorá sa usiluje o spoločnosť, v ktorej sú okrem občianskych a politických práv zaručené aj sociálne práva. Dôraz sa kladie na celospoločenské hľadiská, odstránenie hmotnej a sociálnej biedy a iné sociálne hľadiská. Strany, ktoré túto koncepciu majú ako základ programu sú sociálnodemokratické strany, socialistické strany a čiastočne kresťansko-sociálne strany.
Sociálna demokracia sa vyvinula na konci 19. storočia z klasického socializmu (prvá strana, ktorá sa označovala ako sociálnodemokratická - Sociálnodemokratická strana Nemecka založená roku 1875 - napríklad mala ešte klasický socialistický, teda ortodoxne marxistický, program). 
V posledných rokoch prijalo mnoho sociálnodemokratických strán ideológiu tzv. 'Tretej cesty'.
Na Slovensku sa k takejto ideológii hlásia strany SMER-SD,či HLAS-SD.
Levočské vrchy

Levočské vrchy sú pohorie na severe Slovenska. Je to celok Podhôľno-magurskej oblasti.
Polohopis.
Na severe susedí Spišská Magura, západným smerom sa rozkladá Podtatranská a južným smerom Hornádska kotlina. Na juhovýchode nadväzuje Branisko a Bachureň a východným smerom leží Spišsko-šarišské medzihorie.
Delenie.
Levočské vrchy sa delia na 3 podcelky, ktoré zahŕňajú 4 časti:
Opis.
Je to flyšové pohorie pozostávajúce z masívneho chrbta s najvyššími vrcholmi dosahujúcimi vyše . Z neho vybiehajú na všetky strany rázsochy oddelené hlbokými dolinami. Budujú ich mocné vrstvy pieskovcov, tenšie vrstvy bridlíc, zlepence a brekcie. Levočské vrchy ležia v dažďovom tieni Tatier, čo spôsobuje menej zrážok.
Vegetácia.
Masívne a ťažšie prístupné chrbty Levočského pohoria pokrývajú kompaktné smrekové lesy s hojnou prímesou jedle, najmä vo vlhkých dolinách. Na juhozápadnom a južnom okraji pohoria sa v miernejších polohách zachovali plochy bukovo-dubových lesov s prímesou jedle.
Dejiny.
Oblasť Levočských vrchov bola osídlená od 7. storočia slovanským obyvateľstvom avšak výraznejšie bola osídľovaná až od 13. storočia. Po pustošivých tatárskych vpádoch umožnili uhorskí panovníci v 13. až 14. storočí usadiť sa vo vyplienenej krajine nemeckým kolonistom, ktorí dostali osobitné hospodárske výhody. Pod vplyvom baníctva a remesiel sa v blízkosti pohoria vyvinuli mestské sídla Levoča, Kežmarok a Ľubica.
Neskôr v 13. až 15. storočí boli odlesnené doliny dosídlené valašským obyvateľstvom (Torysky, Repaše, Oľšavica, Ihľany).
Daríjčina

Daríjčina alebo darí môže byť:
Darí môže byť:
Daríjčina (afganská perzština)

Daríjčina (iné názvy: darí, afganská perzština, východná perzština (v užšom zmysle), východné fársí (v užšom zmysle)) je perzský jazyk (resp. variant/súbor nárečí perzštiny) hovorený na území Afganistanu. Je to jedna z troch súčasných spisovných podôb klasickej perzštiny. Po daríjsky sa hovorí najmä v centrálnej a severnej časti Afganistanu. 
Ethnologue presnejšie rozlišuje v rámci daríjčiny nárečia daríjčinu (afganskú perzštinu) v užšom zmysle a pársíwán v užšom zmysle
Peter Svätojánsky

Peter Svätojánsky (*12. januára 1977, Poprad) je reprezentant Slovenska v skialpinizme. V súčasnosti býva pod Vysokými Tatrami v Dolnom Smokovci. Je ženatý a má titul bakalár zo Žilinskej univerzity, Stavebná fakulta.
Najväčšie úspechy.
V sezóne 2008 dosiahol Peter víťazstvo v druhej etape na pretekoch Pierra Menta a v celkovom poradí skončil so svojím tímovým kolegom (Patrick Blanc, Francúzsko) na treťom mieste. Na Majstrovstvách sveta v tej istej sezóne obsadil 11. a 5. miesto v súťažiach jednotlivcov. Ďalej sa stal víťazom Stredoeurópskeho pohára 2008 v skialpinizme.
Je mnohonásobným Majstrom Slovenska a víťazom Slovenského Pohára v skialpinizme, či už v pretekoch dvojíc alebo jednotlivcov.
Medzi jeho ďalšie najväčšie medzinárodné skialpinistické úspechy patria - 3. miesto z Majstrovstiev sveta dvojíc 2002, 3. miesto z Majstrovstiev Európy dvojíc 2001, 4. miesto z Pierra Menta Tivoly 2001 a 2.miesto z Nočného Maratónu v Saalbachu 2000.
V roku 2000 skončil na 3. mieste v celkovom poradí Európskeho pohára. V roku 2004 bol na 6. mieste celkového svetového poradia World Rankings a v roku 2005 sa stal víťazom celkového poradia Stredoeurópskeho pohára.
Koníčky a záujmy.
Popri skialpinizme sa Peter venuje najmä horskej a cestnej cyklistike, horským behom, turistike, plávaniu a medzi jeho najobľúbenejšie patrí surfovanie, ktorému sa venuje najmä počas každoročnej dovolenky v Chorvátsku.
Vysoké, Západné a Nízke Tatry patria sú jeho najobľúbenejšie miesta na tréning a oddych.
Paštčina

Paštčina alebo afgančina alebo staršie paštó je novoiránsky jazyk, ktorým sa hovorí najmä v Afganistane a v Pakistane, pomenej v Iráne a Kašmíre. Lexika je značne ovplyvnená susednou daríjčinou. Je to jazyk Paštunov, nazývaných aj Afganci.
V Afganistane sa spisovný jazyk zakladá na kandahárskom dialekte, v Pakistane na péšávarskom dialekte. V Afganistane je paštčina úradný jazyk (od roku 1936 druhý úradný jazyk, od roku 1964 prvý úradný jazyk), v Pakistane nie je úradným jazykom.
BNP Paribas Masters

BNP Paribas Masters je tenisový turnaj pre mužských profesionálnych hráčov, ktorý sa hrá v Paríži vo Francúzsku v hale Omnisports de Paris - Bercy. Turnaj je súčasťou ATP Masters Series na ATP Tour. Paris Masters je obvykle posledný turnaj pred koncom sezóny a turnajom Tennis Masters Cup. Kvôli jeho sponzorovaniu, udalosť je formálne známa aj ako BNP Paribas Masters. Pred rokom 1990, bol tento turnaj známy ako Paris Open. A je tiež často označovaný ako "Paris Indoor".
Výsledky.
Dvojhra.
Od roku 1972:
Skialpinizmus

Skialpinizmus je zimný šport, ktorý je kombináciou voľného lyžovania, lezeckých schopností a navigácie. Vysoké nároky, ktoré kladie na využitie lezeckých zručností a potrebnú úroveň znalostí problematiky pohybu v zimnom horolezeckom teréne spolu s lavínovou expozíciou, ho zaraďujú medzi horolezecké športové disciplíny. Skialpinizmus v rôznych formách, od rekreačného pohybu v nenáročných menej exponovaných terénoch – tzv. skitouring, cez výkonnostný a vrcholový pretekársky skialpinizmus, viacdenné prechody na lyžiach v kombinácii so zjazdami v horských a vysokohorských terénoch, extrémne lyžovanie strmých žľabov vo vysokohorskom prostredí až po náročné zjazdy v exponovaných horských terénoch – freeride, si vyžaduje dobrú až vynikajúcu fyzickú kondíciu a špecializovaný skialpinistický výstroj v závislosti od vykonávanej formy skialpinizmu. 
Tento zimný šport je rozšírený po celom svete, avšak najväčšiu popularitu má v Európe. Kolískami skialpinizmu sú klasické horské mestečká ako Chamonix vo Francúzsku a Zermatt vo Švajčiarsku.
Na Slovensku sa rozšíril pôvodne vo Vysokých Tatrách, najprv ako prostriedok pre uľahčenie pohybu v zimnom teréne pri horolezeckých aktivitách. Preto bol skialpinizmus predmetom metodického pôsobenia súbežne s horolezeckým výcvikom už v druhej polovici minulého storočia v rámci Slovenského horolezeckého spolku JAMES. Výrazný rozvoj a zvyšovanie popularity skialpinizmu ako športovej aktivity, prináša jeho diferenciáciu na jednotlivé disciplíny, ktoré sa postupne odčleňujú s tendenciou vzniku samostatných športových odvetví. 
Z klasického resp. tradičného skialpinizmu sa postupne vyčlenil pretekový skialpinizmus (2007) s vysokými nárokmi na vynikajúcu telesnú pripravenosť a špecializovaný vytrvalostný tréning. Neskôr dostala rekreačná menej náročná forma skialpinizmu pomenovanie skitouring, resp. freetouring. Rekreačná forma pretekového skialpinizmu je označovaná ako fitness skialpinizmus, či speedtouring. Použitie špeciálne upraveného snowboardu – splitboardu umožnilo jednoduchší prístup k zjazdom na snowboarde vo voľnom teréne a dalo priestor pre vznik splitboardingu.  
Medzi najväčšie nebezpečenstvá, ktoré hrozia skialpinistom patria snehové lavíny.
Skialpinizmus ako šport sa delí na viacero kategórií. Z nich dve najrozšírenejšie formy sú rekreačný a pretekársky.
Na Slovensku sa skialpinizmus vykonáva vo viacerých pohoriach, no najvhodnejšie podmienky sú vo Vysokých, Západných a Nízkych Tatrách. Popularitu získava aj v Malej a Veľkej Fatre ale rozširuje sa postupne do všetkých horských oblastí, kde sú v zime vhodné snehové podmienky.
Bonifác I.

Svätý Bonifác I. (* ? - † 4. september 422) bol pápež katolíckej cirkvi od 28. decembra 418 do septembra 422.
Bonifác II.

Bonifác II. († 532) bol rímskym pápežom od roku 530 (uvádza sa 22. september) do roku 532 (uvádza sa 17. október).
Bonifác III.

Bonifác III. († 12. november 607 Rím) bol pápežom od 19. februára do 12. novembra 607. 
Narodil sa v Ríme. Mal grécky pôvod, o čom svedčí aj rodné meno jeho otca Jána Katandiokesa. Ako diakon bol v službách Gregora Veľkého, ktorého zastupoval v dôležitých diplomatických záležitostiach v Antiochii, Korinte, Korzike a Konštantínopole. Pre cisára Fokasa napísal v poverovacích listinách o ňom nasledujúce odporúčanie: 
"„Vyslanec, ktorého Vám posielam, je mojím hlavným dôverníkom a dlho žil po mojom boku. Vybral som ho pre jeho vieru a príkladné správanie...“"
Za pápeža bol zvolený 19. februára 607. Podľa Liber pontificalis cisár Fokas potvrdil jeho voľbu slovami: 
"„V ňom bolo potvrdené, že Apoštolská stolica sv. Petra je zo všetkých obcí prvá a má mať bez ďalšieho dôvodu právo na uznanie primátu zo strany Konštantínopolu.“"
Pápež na Rímskej synode stanovil zákaz zaoberať sa voľbou nového pápeža pred uplynutím troch dní (neskôr deväť) od smrti predchodcu. Predpis deväť dní podľa želania pápeža Gregora X., ktorý bol v platnosti až do voľby Pia XI., bol neskôr zmenený na 15 dní, a to z dôvodu, aby sa poskytla možnosť vzdialenejším kardinálom prísť včas hlasovať. Určil, že jediným univerzálnym biskupom Cirkvi je rímsky biskup čiže pápež. 
Zomrel 12. septembra 607. Je pochovaný vo vatikánskych hrobkách.
Producent (umenie)

Producent je manažérsky pracovník, ktorý zabezpečuje a koordinuje ekonomickú, obchodnú a prevádzkovú oblasť výroby filmov a televíznych, divadelných, hudobných a tanečných programov a predstavení.
Posudzuje námety pre tvorbu filmov, programov a predstavení z ekonomického hľadiska, zostavuje pre ne rozpočty, rokuje so sponzormi s cieľom získať finančné prostriedky, vykonáva nábor tvorivého a technického personálu pre príslušný film či program, zostavuje a kontroluje plány nakrúcania, hlavne z hľadiska efektívneho využívania materiálno-technických prostriedkov, financií i ľudí a neprekročení daných finančných limitov.
Pracuje vo veľmi rôznorodom prostredí, podľa povahy produkcie.
Od producenta sa vyžadujú manažérske zručnosti, schopnosť dobrého úsudku, schopnosť ohodnotiť ľudí.
Ako sa vám páči

Ako sa vám páči () je komédia napísaná anglickým renesančným dramatikom Williamom Shakespearom niekedy na pomedzí rokov 1599 a 1600.
Koniec všetko napraví

Koniec všetko napraví alebo aj Koniec dobrý, všetko dobré () je komédia napísaná anglickým renesančným dramatikom Williamom Shakespearom. Zaraďuje sa medzi tzv. Shakespearove problematické hry, keďže je ťažké ju jednoznačne označiť za komédiu alebo tragédiu. Napísaná bola okolo rokov 1601 až 1608.
Novoperzština

Novoperzština môže byť:
Západná perzština

Západná perzština (iné názvy: perzština (v užšom zmysle), novoperzština (v užšom zmysle), západné fársí, fársí (v užšom zmysle), pársí (v užšom zmysle), iránska perzština) je perzský jazyk resp. variant perzštiny, ktorý je spisovným, úradným a hovoreným jazykom v Iráne. Hovorí ním podľa rôznych zdrojov 22 - 40 miliónov ľudí. Zapisuje sa arabským písmom.
Novoveský potok (prítok Torysy, Drienovská Nová Ves)

Novoveský potok je potok v dolnom Šariši, v južnej časti okresu Prešov. Je zo pravostranný prítok Torysy, meria 2,7 km a je tokom VI. rádu. Na podrobnejších mapách je označovaný aj pod menom Bučinový jarok.
Prameň.
Pramení v Šarišskej vrchovine v bukovom lese pod Nižnou Ščerbovou horou v nadmorskej výške 370 m n. m. 
Opis toku.
Potok tečie od prameňa na krátkom úseku na juh, potom na juhovýchod, ďalej už pokračuje západovýchodným smerom a preteká intravilánom obce Drienovská Nová Ves. V obci zároveň vstupuje do Košickej kotliny, podteká cestu I. triedy č. 68, železničnú trať č. 188 a pod obcou aj diaľnicu D1. Novoveský potok má dva pravostranné prítoky a východne od spomenutej obce ústi v nadmorskej výške cca 217 m n. m. do Torysy.
Úpravy toku.
Na potoku sa nachádzajú dve protikalové hrádze, z ktorých jedna (horná) je súčasne (2007) upravená na odkaľovaciu vodnú nádrž. V dolnej tretine toku bola vybudovaná regulácia, ktorá pár metrov pred vliatím sa potoka do Torysy je zakončená trojmetrovým vodopádom. V hornej tretine je popri toku niekoľko prameňov, z ktorých jeden je zachytený, využívaný a cenený pre čistotu vody.
Čertovica

Čertovica môže byť:
Perzské jazyky

Perzské jazyky (ak sa považujú za viacero jazykov) resp. perzština (ak sa považujú za 1 jazyk), lokálne názvy najmä: "fársí, pársí, darí, tódžikí", sú iránske jazyky resp. iránsky jazyk, ktorým(i) sa hovorí v dnešnom Iráne, Afganistane, Tadžikistane a v priľahlých územiach, a ktoré boli pôvodne jazykom Peržanov. O súčasných perzských jazykoch pozri novoperzské jazyky.
Novoperzské jazyky

Novoperzské jazyky (ak sa považujú za viacero jazykov) resp. novoperzština (ak sa považujú za 1 jazyk), lokálne názvy najmä: "fársí, pársí, darí, tódžikí", sú perzské jazyky, ktorými sa hovorí od 9. storočia po Kr. Hovorí sa nimi v dnešnom Iráne, Afganistane, Tadžikistane a v priľahlých územiach
Charakteristika.
Jediné spisovné jazyky v pravom zmysle slova sú dnes západná perzština, daríjčina a tadžičtina. Vzájomne sa údajne odlišujú zhruba ako slovenčina a čeština, ale majú menej pôvodných spoločných výrazov. Daríjčina a tadžičtina je archaickejšia a gramaticky bohatšia než západná (teda iránska) perzština. V daríjčine je veľa výpožičiek z paštčiny, v tadžičtine z ruštiny a v západnej perzštine z arabčiny a čiastočne z turečtiny a francúzštiny.
Fársí

Fársí môže byť:
Pársí

Pársí (starší perzský variant slova Fársí) môže byť:
Východná perzština

Východná perzština alebo východné fársí môže byť:
Jean-François Bachelot

Jean-François Bachelot (* 11. jún 1977, Perpignan, Francúzsko) je bývalý francúzsky profesionálny tenista.
Julien Boutter

Julien Boutter (* 5. apríl 1974, Boulay, Francúzsko) je bývalý francúzsky profesionálny tenista. Počas svojej kariéry vyhral 1 turnaj ATP v dvojhre a 4 turnaje vo štvorhre.
Giorgio Galimberti

Giorgio Galimberti (* 5. september 1976, Miláno, Taliansko) je bývalý taliansky profesionálny tenista. Počas svojej kariéry vyhral 1 turnaj ATP vo štvorhre.
Uros Vico

Uros Vico (* 19. február 1981, Split, Chorvátsko) je súčasný taliansky profesionálny tenista.
Andrew Painter

Andrew Painter (* 18. júl 1975, Sydney, Austrália) je bývalý austrálsky profesionálny tenista.
Miñiques

Miñiques je názov v súčasnosti neaktívneho stratovulkanického komplexu, nachádzajúceho sa v severnej časti Čile (región Antofagasta), južne od brehov jazera Laguna Miscanti. Sopka je tvorená prevažne bazaltami a andezitmi, jej vrchol je ukončený troma prekrývajúcimi sa krátermi. Sopka nebola aktívna v historickej dobe, no jej vek sa odhaduje na pleistocén až začiatok holocénu.
Mercedes Cup

Mercedes Cup je tenisový turnaj pre mužských profesionálnych hráčov, ktorý sa hrá od roku 1978 v Stuttgarte. Patrí do International Series Gold a hrá sa na antuke.
Cerro Tujle

Cerro Tujle je maar, ležiaci v severnom Čile, juhovýchodne od soľnej planiny Salar de Atacama. Kráter maaru má priemer asi 60 m, jeho vek sa odhaduje na holocén.
Caichinque

Caichinque je názov v súčasnosti neaktívneho stratovulkanického komplexu, nachádzajúceho sa v regióne Antofagasta v severnej časti Čile. Caichinque tvorí topografickú vyvýšeninu, oddeľujúcu soľné plošiny Salar Talar a Salar Capur. Komplex je tvorený šiestimi krátermi, ktoré vyprodukovai viacero lávových prúdov prevažne andezitového až dacitového zloženia.
Tuhé palivo

Tuhé palivo je palivo v tuhom skupenstve.
Technológia tuhých palív.
Toto odvetvie sa zaoberá:
Používaním palív na ušľachtilejších formách sa dosahuje nielen úsporný efekt (možnosť automatizácie a regulácie), ale aj vyššia kvalita získaných výrobkov, možnosť mechanizácie výrobných procesov, a tým aj zvyšovanie výkonu a úspor ľudskej práce, ako aj väčšia čistota pracovného prostredia a pod.
Spalné teplo a výhrevnosť palív.
Charakteristickým znakom organickej syntézy v rastlinách je hromadenie chemickej energie, ktorá sa získava na úkor energie slnečného žiarenia. Rastliny na slnečnom svetle syntetizujú za pomoci chlorofylu (ako katalyzátora) zložité organické zlúčeniny, a to z oxidu uhličitého (ktorého je v atmosfére priemerne 0,04 %) a vody.
Fotosyntézou vznikajú podľa najjednoduchšej schémy organické látky a kyslík. Produktom tejto reakcie, ktorá prebiehala v dávnej minulosti, sú fosílne palivá, predovšetkým uhlie. V súčasnosti takto vzniká drevo a rašelina. Spálením palív na oxid uhličitý a vodu, z ktorých kedysi palivo vzniklo, sa uvoľní slnečná energia vo forme tepla a obeh uhlíka v prírode sa uzatvára.
Energetická hodnota tuhého paliva je celkové množstvo tepla, ktoré sa uvoľní dokonalým spálením jeho jednotkového množstva. Spaľovaním palív v bežných kúreniskách nemožno využiť ich celú energetickú hodnotu, lebo v dymových plynoch uniká nevyužité teplo zadržané v produktoch horenia, najmä vo vodných parách. Preto z hľadiska tepelného využitia palív rozlišujeme spalné teplo a výhrevnosť.
Množstvo tepla, ktoré sa uvoľní dokonalým spálením 1 kg paliva (1 m3 plynov) a ochladením splodín horenia na pôvodnú teplotu, pričom vodná para skondenzuje na vodu a jej výparné teplo sa uvoľní, nazýva sa spalné teplo. V praxi však nemôžeme ochladzovať splodiny horenia tak, aby vodná para kondenzovala. Voda prítomná v spaľovanom palive aj voda vznikajúca horením vodíka v palive uniká vždy v splodinách horenia vo forme pary bez toho, aby odovzdala svoje výparné teplo. Spalné teplo paliva sa preto zužitkuje len ako výhrevnosť. Výhrevnosť paliva je teda spalné teplo zmenšené o výparné teplo vody obsiahnutej v splodinách horenia.
Spalné teplo aj výhrevnosť palív sa vyjadrujú v kJ.kg-1 alebo kJ.m-3. Spalné teplo palív sa zisťuje pomocou kalorimetra a výhrevnosť sa odvodí zo spalného tepla odčítaním výparného tepla zisteného množstva vzniknutej vody.
Bonifác IV.

Svätý Bonifác IV. (* asi 550 - † 25. máj 615, Rím) bol pápežom od 25. augusta alebo 15. septembra 608 až do svojej smrti.
Bonifác V.

Bonifác V. (??, Neapol - † 25. október 625) bol pápežom od 23. decembra 619 až do svojej smrti.
Bonifác VI.

Bonifác VI. (??, Rím - 19. apríla 896) bol pápežom od 4. apríla 896 až do svojej smrti. Jeho pontifikát sa zapísal do dejín, ako jeden z najkratších (druhý po Urbanovi VII.). Vládol iba 15 dní.
Smrťou Formóza sa začalo smutné obdobie v dejinách pápežstva, zvané temné storočie , "saecelum obscurum". V Ríme sa schyľovalo ku revolúcií. Toskánsko a Spoleto súperili o vplyv nad pápežstvom. Spoletská kráľovná Agiltruda ako prvá žena v dejinách zasiahla a po Formózovej smrti dosadila spolu s ľudom istého Bonifáca, ktorý bol pred tým z rôznych príčin zosadený z duchovného úradu, najprv z poddiakona, potom z kňazského. Počas revolúcie sa však stal pápežom. Po 15 dňoch vlády zomrel. Nebýva započítavaný medzi zákonnými pápežmi.
Referencie.
ALBERTI, P.: Dějiny papežů"." Přerov: 1934, s. 165.
Kajus

Svätý Kajus (; † 22. apríl 296) bol 28. pápež katolíckej cirkvi. Jeho pontifikát trval od 17. decembra 283 do 22. apríla 296.
Svätý Kajus sa narodil v Salone, v dnešnej Dalmácii (dnes už iba zrúcaniny pri Splite) a pochádzal z rodu cisára Diokleciána.
EC Red Bull Salzburg

EC Red Bull Salzburg je rakúsky hokejový klub hrajúci v rakúskej najvyššej lige(ÖEL). Pôsobia v meste Salzburg na štadióne Eisarena Salzburg, ktorá má kapacitu 3500 divákov. V ročníku 2006/07 sa stal majstrom rakúskej ligy. 
Súčasná zostava.
"Zostava sezóny 2006/07, ktorá získala majstrovský titul."
Juniori.
Juniorsky tím EHC Red Bull bol 19. júna 2013 prijatý do medzinárodnej Mládežníckej hokejovej ligy, v ktorej bude štartovať v sezóne 2013/2014.
SDN

SDN môže byť:
War Pigs

„War Pigs“ je úvodná skladba najpredávanejšieho štúdiového albumu "Paranoid" (1970) britskej Heavy metalovej formácie Black Sabbath. Témou skladby je vojna a absurdita postoja mocných, ktorí vstúpia do nej bez ohľadu na slabých, ktorých posielajú za seba na smrť. Pre túto tému je niekedy zaraďovaná aj do kategórie "protest songov". 
Spolu s piesňami „Paranoid“ a „Iron Man“ patrí „War Pigs“ medzi najčastejšie vydávané tituly na väčšine koncertných a kompilačných albumov skupiny Black Sabbath. Záver skladby je melodickejší ako jej ostatné časti a jeho pôvodný názov bol „Luke's Wall“.
„War Pigs“ mal byť aj názvom celého albumu, na ktorom vyšla táto skladba, no nahrávacia spoločnosť sa obávala ohlasov zo strany zástancov vojny vo Vietname.
V priebehu rokov od vydania skladby sa na hudobnej scéne objavilo viacero jej coververzií od rôznych hudobníkov a skupín ako sú napríklad Sacred Reich, Raymond Watts, Faith No More, The Dresden Dolls, Cat Power, Peaches, Gov't Mule, Reef, Cake, The Flaming Lips, Tesla, ale aj bluegrassová skupina Hayseed Dixie, či raper Kano, ktorý použil gitarové party skladby vo svojej piesni "I Don't Know Why", coververziu skladby nahrala na svoj koncertný album ("Live from New York") aj funk/ brassová kapela z New Orleansu, Bonerama...
Paranoid (album)

Paranoid je druhý štúdiový album skupiny Black Sabbath. Najznámejšie skladby sú „War Pigs“, Paranoid“ a „Iron Man“. 
Album je hodnotený ako jeden z najlepších, ak nie vôbec najlepší album v histórii skupiny. Je to ich jediný album, ktorý sa umiestnil na prvom mieste v rebríčku v UK. Prekonal vtedy Bridge Over Troubled Water od Simona &amp; Garfunkla. Na prvom mieste sa udržal jeden týždeň.
Paranoid sa umiestnil na 130. mieste v rebríčku časopisu Rolling Stone The 500 Greatest Albums of All Time. Album sa tiež umiestnila na 6. mieste v rebríčku časopisu Guitar World 100 Najlepších gitarových albumov. Pieseň „Iron Man“ sa umiestnila na prvom mieste v programe stanice VH1 40 najlepších metalových piesní. V rebríčku IGN Music´s Top 25 Metal Albums sa umiestnil na druhom mieste hneď za albumom "Master of Puppets" od skupiny Metallica.
Album sa mal pôvodne volať "War Pigs", ale kvôli citlivosti témy vietnamskej vojny sa názov zmenil na "Paranoid". Na obale albumu sa zachovala vizualizácia pôvodného nápadu.
Album bol nahrávaný v Londýne. Titulná pieseň bola nahraná dodatočne na predĺženie albumu v jednom starom kostole. 
Externé odkazy.
big pig
Paranoid (pieseň)

„Paranoid“ je titulná pieseň skupiny Black Sabbath z albumu "Paranoid", ktorý vyšiel v roku 1970. Bola nahratá iba ako doplnok k albumu, ale nakoniec sa z nej stala titulná a zároveň jedna z najznámejších piesní skupiny. Pôvodný názov albumu mal byť "War Pigs", no vydavateľ sa rozhodol zamedziť riziku negatívnych reakcií zo strany zástancov vojny vo Vietname a zmenil titul podľa názvu tejto skladby. 
Pieseň Paranoid je na skupinu Black Sabbath neobvykle krátka a rýchla. Vydaný singel trval menej ako 3 minúty, čo bola dĺžka vhodná pre prehrávanie v hlavných vysielacích časoch komerčných rozhlasových staníc. Singel vyšiel v júli 1970 a v rebríčkoch Spojeného kráľovstva dosiahol štvrtú priečku.
Túto skladbu s obľubou spieval Ozzy Osbourne aj v období svojej sólovej kariéry, koncertnú verziu skladby nahratú s Randy Rhoadsom (koncertný album "Tribute") vydal aj na svojom výberovom albume "The Essential Ozzy Osbourne".
Televízny kanál VH1 zaradil skladbu „Paranoid“ na 34. miesto v rebríčku Greatest Metal Songs . V marci 2005 časopis "Q" magazine umiestnil túto pieseň na 11 miesto v jeho hodnotení 100 najveľkolepejších gitarových nahrávok. V časopise Rolling Stone sa umiestnila na 250. mieste v zozname 500 najlepších skladieb všetkých čias. Skladba bola umiestnená na prvú pozíciu v knihe "The Top 500 Heavy Metal Songs Of All Time". Zoznam bol výsledkom spočítaných hlasov takmer 18 000 fanúšikov heavy metalového žánru..
Iron Man (pieseň)

„Iron Man“ je jeden z prvých typicky heavy metalových hitov skupiny Black Sabbath. Skladba vyšla prvýkrát na ich druhom štúdiovom albume "Paranoid" z roku 1970, neskôr sa stala súčasťou ich tzv. Greatest Hits kompilácií a koncertných albumov. Coververzie skladby „Iron Man“ nahralo viacero hudobníkov a táto skladba sa s obľubou využíva ako zvučka športových podujatí, televíznych show a filmov.
Charakteristika skladby.
Tento skoro šesťminútový energiou nabitý song začína dunením bicích, ktoré spolu s prvými akordami hučiacej Iommiho gitary po chrapľavo zmutovanom hlase, ktorý poslucháčovi oznámi "I am Iron Man" evokuje príchod známej Marvelovej postavy komiksu science fiction, Iron Mana, ktorá mala svoju premiéru v roku 1963. Oceľový charakter skladby je zachovaný počas jej celej dĺžky metalovo ladenými gitarovými variáciami, ktoré sú spájané kombináciou basových a rytmických partov a zmutovaného škrekľavého spevu Ozzy Osbourna, pripomínajúceho spomalenú verziu riffov v skladbe „Living Loving Maid“ od skupiny Led Zeppelin. 
Zmysel textu piesne a jej príbeh je extrémne prostoduchý, skladba je skôr kombináciou efektu zladenia atmosféry hudobnej kompozície so spevom. Tvorba skupiny Black Sabbath mala medzi vtedajšou mládežou svoju cieľovú skupinu a zároveň chcela byť protikladom posolstiev aké boli napríklad v piesňach Boba Dylana, či príbehu v skladbe „Smoke on the Water“ hardrockovej skupiny Deep Purple. V každom prípade bolo zaujímavé, že (hlavne vzhľadom na svoju dĺžku) napriek nízkej hranosti v rádiách mala táto skladba dostatočný úspech a popularitu u publika.
Master of Reality

Master of Reality je tretí štúdiový album skupiny Black Sabbath. Najznámejšie skladby sú „Sweet Leaf“ a „Children of The Grave“.
Album sa zaoberal hlavne drogami, vojnou a náboženstvom.
V rebríčku britských albumov sa umiestnil na 5. mieste. V rebríčku Bilboard, ktorý je oficiálnym rebríčkom v U.S.A. sa Master of Reality umiestnil na 8. mieste. V rebríčku 500 najlepších albumov časopisu Rolling Stone sa album umiestnil na 298. mieste.
Na tomto albume začal Tony používať špeciálne akordy, kvôli svojim poraneným prstom.
Je to posledný album produkovaný Rodgerom Bainom.
Reinhard Divis

Reinhard Divis (* 4. júl 1975, Viedeň, Rakúsko) je bývalý rakúsky hokejový brankár. Divis bol prvým rakúskym hokejistom, ktorý nastúpil v NHL. 
Profesionálna kariéra.
Divisova kariéra začala v klube VEU Feldkirch. Pôsobil tu až do roku 1998, potom prestúpil do Švédska, kde hrával za Leksands IF.V roku 2000 ho draftoval klub St. Louis Blues. Na začiatku dostával viac príležitostí v AHL, v drese St. Louis odohral len zopár zápasov, pôsobil skôr ako brankárska dvojka. V NHL odohral za St. Louis spolu 28 zápasov s priemerom 3,31 gólov na zápas. Divis reprezentoval Rakúsko na viacerých vrcholových podujatiach, aj na ZOH 1998 a 2002.
Vydra riečna

Vydra riečna ("Lutra lutra") je druh cicavca z čeľade lasicovité ("Mustelidae"). Obýva Palearktídu a časť Orientálnej oblasti. Výskyt na Slovensku bol doložený na 75,9 % územia. Podľa Medzinárodnej únie na ochranu prírody a prírodných zdrojov vydra riečna patrí medzi takmer ohrozené druhy, trend celkovej populácie je klesajúci.
Opis.
Je to cicavec značne prispôsobený životu vo vode s hmotnosťou 7 až a celkovou dĺžkou do . Tvarom tela, ktoré je nápadne dlhé, plávacími blanami a mnohými ďalšími znakmi sa dokonale prispôsobila životu vo vode.
Má tmavohnedú priliehajúcu srsť, hustá podsada je sivohnedá. Na bruchu je srsť bledšia, dolný pysk a hrdlo sú svetlejšie. Končatiny sú krátke a medzi všetkými prstami sú plávacie blany. Chvost je hrubý a zašpicatený, uši malé, papuľa široká.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 327 (75,9 % rozlohy Slovenska, do roku 1964 len v 84, 19,5 %) v nadmorských výškach 100 (Boťany, Somotor) – (Ťatliakovo jazero, prechádza cez horské sedlá, napríklad , Vysoké Tatry).
Odhadovaná veľkosť populácie v rokoch 20072012 bola pre alpský bioregión 300400 jedincov
Krátkodobý trend i veľkosť územia na ktorom sa vyskytovali za 12 rokov (20002012) boli "stúpajúce". Dlhodobý trend populácie od roku 1988 (19882012) bol "stabilný". Dlhodobý trend veľkosti územia bol od roku 1988 (19882012) "stúpajúci". Kvalita biotopov bola vyhodnotená ako "priemerná" a "stabilná".
Odhadovaná veľkosť populácie v rokoch 20072012 bola pre pre panónsky bioregión 100200 jedincov. Krátkodobý trend i veľkosť územia na ktorom sa vyskytovali za posledných 12 rokov (20002012) aj dlhodobý trend od roku 1988 (19882012) boli "stúpajúce". Kvalita biotopov bola vyhodnotená ako "priemerná" s neznámym trendom. 
Ekosozologický status od roku 2001 "VU" – zraniteľný. Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie ako aj za Slovensko "VU" – zraniteľný. Ekosozologický status od roku 2019 ostáva "VU" – zraniteľný.
Spôsob života.
Ide o druh, ktorý bol vďaka intenzívnemu lovu pre kožušinu a znečisteniu takmer vyhubený. Negatívne jeho počet ovplyvnilo aj regulovanie brehov vodných tokov. Podľa odhadov dnes na Slovensku žije len asi 150 kusov vydier riečnych.
Jej životným prostredím sú brehy tečúcich i stojatých vôd bez ohľadu na nadmorskú výšku, najhojnejšia je však na horných tokoch riek. Menej obýva rieky a ich prítoky.
Pári sa najčastejšie vo februári a marci, po 2 mesiacoch rodí 2-3 mláďatá. Mláďatá cicajú 7-8 týždňov, stará sa o nich 6-9 mesiacov a už vo veku 6 týždňov vedia plávať a sú veľmi hravé. Pohlavne dospievajú v 3 rokoch. Dožívajú sa 15-20 rokov.
Je nočný živočích a loví najčastejšie v noci. Je výborný lovec, loví najmä ryby, preto výborne pláva a potápa sa. Vo vode je veľmi obratná a na súši hopká. Vyhrabáva si brloh s vchodom pod vodou.
Živí sa rybami, rakmi, žabami, hlodavcami a niekedy sa uspokojí aj s hmyzom.
Ochrana.
Je zákonom chránená, spoločenská hodnota je 2000 € (Vyhláška MŽP č. 170/2021).
Druh je zaradený do Bernského dohovoru (Príloha II)
 a smernici o biotopoch (Príloha II a IV).
Zeleneč (Česko)

Zeleneč je obec ležiaca v okrese Praha-východ. Má 2170 obyvateľov (4/2007) a jej katastrálne územie má rozlohu . Prvá písomná zmienka o obci je z roku 1316.
Gaius

Gaius alebo Caius alebo Gajus alebo Cajus (4 rímske písania toho istého mena) bolo časté rímske vlastné meno (praenomen). 
Známym nositeľom bol napr. Gaius Julius Caesar či pápež Caius (po slovensky Kajus). 
Iným známym nositeľom bol rímsky právnik Gaius.
Damazus II.

Damazus II. (lat. Damasus II.), rodným menom Poppo (*??, Bavorsko – † 9. augusta 1048, Rím) bol pápež od 17. júla až do svojej smrti.
Na pápežskom stolci.
Poppo bol dosadený cisárom Henrichom III., napriek radám biskupa Wasa. Poppo sa stal biskupom v Brixene (od 25. decembra 1047), neskôr sa odobral do Talianska a Bonifác Toskánsky dostal cisársky rozkaz uviesť nového pápeža do Ríma. Bonifác však rozkaz odmietol splniť a Poppo sa radostne vrátil do Tirolska - biskupstva v Brixene. Cisár však Bonifáca vyslal znova a pohrozil mu. Benedikt IX. utiekol do Tuskula a potom odišiel do baziliánskeho opátstva v Grotto Ferraty, kde pod vedením opáta Bartolomeja viedol kajúci život. Tu dožil svoj život až do roku 1054. Poppo bol dosadený na pápežský trón 17. júla 1048 a dal si meno Damazus II. Bol to muž ctihodný a svätého života. Pre svoj pôvod však nebol obľúbený medzi talianskym ľudom. Rovnako bol zvyknutý na hory než na neznesiteľnú mestskú horúčavu. Odišiel do Palestriny (Preneste), kde vládol rod Crescenzi - hlavný oponent voči rodu Tusculovcov. Tu hľadal podporu a ochranu. Neskôr dostal horúčku a 9. augusta 1048 po 23 dňoch na pápežskom stolci zomrel. Pochovali ho v Ríme v bazilike sv. Vavrinca al Verano. Jeho sarkofág je umiestnený v chrámovej predsieni. Po jeho smrti sa rozšírilo, že bol otrávený Tusculovcami. Damazus II. bol tretím pápežom nemeckého pôvodu.
Deusdedit

Deusdedit alebo Adeodat I. (lat. Adeodatus I.) (* ?, Rím - † 8. november 618, Rím) bol pápežom od 19. októbra alebo 13. novembra 615 až do svojej smrti. Bol talianskeho pôvodu.
Saliby

Saliby môžu byť:
Eusébius (pápež)

Svätý Euzébius alebo Eusébius () (* ? – † 17. august 309/310) bol 31. pápežom katolíckej cirkvi. 
Pôvodom bol Grék a lekár. Rozbroje a nepokoje v rímskej obci kvôli otázke, ktorí kresťania odpadnutí od viery za perzekúcie cisára Diokleciána (284 – 305) by sa mali znovu prijať do obce veriacich, pokračovali aj za krátkej vlády Eusébiovej. Z oslavných veršov, ktoré zložil Damazus I. na jeho počesť, je jasné, že dovolil vrátiť sa odpadlíkom po vhodnom pokání, zatiaľ čo Heraklius, vodca opozičnej frakcie, ktorý bol akýmsi protipápežom, bol proti ich opätovnému prijatiu. Napriek Eusébiovmu úsiliu udržať mier zásahom vlády nastal v obci rozkol a cisár Maxencius (306 - 312) poslal pápeža i Heraklia do vyhnanstva na Sicíliu, kde čoskoro aj zomrel. Jeho telo bolo vzápätí prenesené späť do Ríma a pochované na Kalixtovom cintoríne. 
Sviatok má 17. augusta.
Trivium (hudobná skupina)

Trivium je americká heavy metalová skupina, ktorá v roku 1999 vznikla v Orlande na Floride. Skupina nahrala deväť štúdiových albumov. Kapela Trivium sa zúčastnila viacerých hudobných festivalov vrátane Ozzfestu a Download Festivalu.
Banket (hudobná skupina)

Banket bola slovenská hudobná skupina aktívna v rokoch 1984 – 1991. Jej hlavnou osobnosťou bol spevák Richard Müller. Patrila medzi priekopníkov syntetizátorovej elektronickej populárnej hudby na Slovensku a v Česko-Slovensku. V tomto zmysle sa dá považovať za slovenskú odpoveď na Depeche Mode.
Prvé verejné vystúpenie Banket absolvoval v roku 1984 na Bratislavskej lýre s piesňou „Nespoznaný“, ktorú spolu (v tedy ešte v nestabilnej zostave skupiny) s Müllerom nahrali Martin Karvaš a Laco Lučenič. V roku 1989 túto súťaž vyhral so skladbou „Aj ty!“. So skupinou Banket spolupracoval aj bubeník Dušan Hájek (Prúdy, Collegium musicum, Modus, Limit), gitarista Andrej Šeban ale aj Vašo Patejdl (autor jedného z naväčších hitov skupiny, skladby „Po schodoch“).
Mnohé najznámejšie a typicky „elektronické“ hity Banketu vznikli v rokoch 1984 – 1985 a neboli zaradené do debutového, už o čosi konvenčnejšieho, albumu "Bioelektrovízia" (1986). Prvý raz (no stále nie všetky) vyšli až na výberovom albume "Banket: 1984 – 1991" v roku 1991.
Diskografia.
LP.
Pôvodné:
Exportné:
Výberové: